4. ΝΟΜΟΘΕΤ. ΔΙΑΤΑΓΜΑ υπ’ αριθ. 1617 της 23 Ιουλ/11 Αυγ. 1942 Περί τροποποιήσεως και συμπληρώσεως της περί Κεντρικού Ταμείου Γεωργίας, Κτηνοτροφίας και Δασών Νομοθεσίας. Εκυρώθη δια της υπ’ αριθ. 256 της 7/11 Μαΐου 1946 Πρ. Υπουργικού Συμβουλίου. Άρθρ.1.-1.Προς τον σκοπόν της διατηρήσεως και της εξευρέσεως του εργατικού προσωπικού του αναγκαίου εκάστοτε δια την εκτέλεσιν των πάσης φύσεως εργασιών των κτημάτων αυτών, αι Γεωργικαί Υπηρεσίαι και τα Γεωργικά Ιδρύματα δύνανται να διαθέτουν εις τους εργάτας αυτών προϊόντα της παραγωγής των επί τιμή αγορανομική, χονδρικής πωλήσεως, ή επί τιμή συγκεντρώσεως εάν πρόκειται περί προϊόντων υποκειμένων, κατά νόμον, εις συγκέντρωσιν της ημερησίως εις έκαστον εργάτην χορηγητέος ποσότητος προϊόντων καθοριζομένης υπό του Διοικητικού Συμβουλίου του Κεντρικού Ταμείου Γεωργίας, Κτηνοτροφίας και Δασών ή υπό του Διοικητικού Συμβουλίου του οικείου Γεωργικού Ταμείου του Νομού. 2.Εν ουδεμιά περιπτώσει η αξία της κατά την προηγουμένην παράγραφον, εις έκαστον εργάτην, ημερησίως χορηγουμένης ποσότητος προϊόντων δύναται ν’ αντιπροσωπεύη ποσόν ανώτερον του υπό της Γεωργικής Υπηρεσίας ή του Γεωργικού Ιδρύματος καταβαλλομένου εις τον εργάτην ημερομισθίου ή ημερησίου μισθού. Άρθρ.2.-1.Αι αποφάσεις του Διοικητικού Συμβουλίου του Κεντρικού Ταμείου Γεωργίας, Κτηνοτροφίας και Δασών, εκτελούνται μερίμνη του Διευθυντού της Υπηρεσίας Γεωργικών Οργανισμών και Ιδρυμάτων του Υπουργείου Γεωργίας, εκτός εάν έχωσιν αύται ως αντικείμενον την ανάληψιν υποχρεώσεων ή την έγκρισιν δαπανών ή την αναγνώρισιν απαιτήσεων δια ποσά ανώτερα του εντός εκατομμυρίου δραχμών, ότε δια το εκτελεστόν αυτών απαιτείται προηγουμένη έγκρισις του Υπουργού της Γεωργίας. 2.Τα χρηματικά εντάλματα του Κεντρικού Ταμείου Γεωργίας, Κτηνοτροφίας και Δασών, υπογράφονται και υπό του Υπουργού της Γεωργίας μόνον όταν τούτα εκδίδωνται δια ποσά ανώτερα του ενός εκατομμυρίου δραχμών. 16.Β.α.3-4 Κεντρικό Ταμείο Γεωργίας,Κτηνοτροφίας και Δασών Άρθρ.3.-«Από της δημοσιεύσεως του παρόντος Νόμου τα υπό των άρθρ. 13,15 και 16 του από 20 Ιουλ. 1937 Δ/τος «περί Διοικήσεως και Διαχειρίσεως του Κεντρικού Ταμείου Γεωργίας, Κτηνοτροφίας και Δασών» και υπό των άρθρ. 12,13 και 14 του από 20 Ιουλ. 1937 Δ/τος «περί Διοικήσεως και Διαχειρίσεως των Γεωργικών Ταμείων των Νομών» προβλεπόμενα όρια χρηματικών ποσών βάσει των οποίων ρυθμίζονται οι τρόποι των προμηθειών, εκποιήσεων και εκτελέσεως έργων, δύνανται να αυξάνωνται δι’ αποφάσεων του Υπουργού της Γεωργίας. Κατά τον αυτόν τρόπον δύνανται να αυξάνωνται τα υπό του άρθρ. 9 του πρώτου και του άρθρ. 10 του δευτέρου των ως άνω Δ/των προβλεπόμενα χρηματικά όρια των 5.000 δραχμών». Το άρθρ. 3 αντικατεστάθη ως άνω δια του άρθρ. 2 του Νόμ. 1772/1944. Άρθρ.4.-Η εκποίησις των δι’ αναπαραγωγήν διατιθεμένων ζώων των υπό του Κεντρικού Ταμείου Γεωργίας, Κτηνοτροφίας και Δασών και των Γεωργικών Ταμείων των Νομών, οικονομικώς εξυπηρετουμένων Γεωργικών Υπηρεσιών και Ιδρυμάτων ενεργείται είτε δια δημοπρασίας είτε δι’ ιδιαιτέρας συμφωνίας κατά την κρίσιν του Διοικητικού Συμβουλίου του Κεντρικού Ταμείου Γεωργίας, Κτηνοτροφίας και Δασών ή του Διοικητικού Συμβουλίου του οικείου Γεωργικού Ταμείου του Νομού. Η ισχύς του παρόντος Νομοθετικού Δ/τος άρχεται από της δημοσεύσεώς του εις την Εφημερίδα της Κυβερνήσεως.